ગુપ્તાએ મનીભાસ્કર સાથેની વાતચીતમાં જણાવ્યું કે ત્રણ વર્ષ પહેલા જ્યારે તેઓ અધ્યક્ષ તરીકે નીમાયા હતા ત્યારે શહેરમાં કચરાની ભારે સમસ્યા હતી અને તેના કારણે શહેરની બહાર કચરાનો પહાડ ખડકાયો હતો. ડમ્પિંગની સમસ્યાથી શહેરમાં કચરો ઉપાડવાના કામને પણ અસર થઇ હતી. તેથી તેમણે કચરાના નિકાલ માટે તેમાં વેચવા યોગ્ય મટિરીયલ્સને વીણી કાઢવાનું કામ શરૂ કરાવ્યું. આજે રૂ.5-6 પ્રતિ કીલોના દરે વેસ્ટના વેચાણથી રોજ રૂ.15,000ની રેવન્યુ પ્રાપ્ત કરે છે. આ કામમાં પણ તેમણે એવા લોકોને જોડ્યા જે શહેરની સુંદરતા માટે અળખામણા બન્યા હતા.